

**NERINGOS SAVIVALDYBĖS TARYBOS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETO**

**POSĖDŽIO PROTOKOLAS**

2023-08-24 Nr. T-31

Neringa

Posėdis vyko: 9.00 val. – 11.10 val.

Posėdžio pirmininkas – Vaidas Venckus, Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komitetopirmininkas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Ieva Venslauskienė, Ernestas Zinkevičius, Justina Kupčinskaitė-Lukauskienė, Aušra Mikalauskienė, Laurynas Vainutis, Marius Malinskas, Zigmantas Raudys.

Posėdyje nedalyvavo komiteto narė Agnė Jenčauskienė (apie nedalyvavimą informuota).

Posėdyje taip pat dalyvavo: Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos Socialinės paramos skyriaus vedėja Audronė Tribulaitė, Neringos savivaldybės administracijos Dokumentų valdymo skyriaus vedėja Kristina Jasaitienė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Kultūros skyriaus vyr. specialistė Elena Tarvainienė, Neringos savivaldybės administracijos Architektūros ir teritorijų planavimo skyriaus vedėjo pavaduotoja Asta Barilienė, BĮ „Paslaugos Neringai” direktorė Danguolė Seselskytė, Neringos savivaldybės administracijos Strateginio planavimo, investicijų ir turizmo skyriaus vedėja Vilma Kavaliova, Neringos savivaldybės administracijos Strateginio planavimo, investicijų ir turizmo skyriaus vyr. specialistė Marija Medūnė Šveikauskienė, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Neringos savivaldybės administracijos teisės skyriaus vedėja Viktorija Butvytytė-Bedalienė.

**DARBOTVARKĖ:**

1. Dėl darbotvarkės patvirtinimo.

2. Nr. TP-195 Dėl Neringos savivaldybės 2023–2025 metų strateginio veiklos plano pakeitimo. (Vilma Kavaliova)

3. Nr. TP-200 Dėl Neringos savivaldybės 2023 metų biudžeto pakeitimo. (Janina Kobozeva)

4. Nr. TP-198 Dėl techninės klaidos ištaisymo Neringos savivaldybės teritorijos ir jos dalių bendrojo plano dokumente. (Asta Barilienė)

5. Nr. TP-199 Dėl techninės klaidos ištaisymo Neringos savivaldybės teritorijos ir jos dalių bendrojo plano dalies korektūros dokumente. (Asta Barilienė)

6. Nr. TP-192 Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2024 metais vykdomai veiklai, nustatymo. (Medūnė Marija Šveikauskienė)

7. Nr. TP-180 Dėl atleidimo nuo vietinės rinkliavos VšĮ Sengirė. (Kristina Jasaitienė)

8. Nr. TP-188 Dėl vidutinės kuro įsigijimo kainos patvirtinimo. (Audronė Tribulaitė)

9. Nr. TP-187 Dėl Neįgaliųjų reikalų tarybos sudarymo ir tarybos nuostatų pripažinimo netekusiu galios. (Audronė Tribulaitė)

10. Nr. TP-178 Dėl pritarimo projekto „Kompleksinės paslaugos (KOPA)“ įgyvendinimui. (Audronė Tribulaitė)

11. Nr. TP-193 Dėl Globos centro ir budinčio globotojo veiklos finansavimo Neringos savivaldybėje tvarkos aprašo patvirtinimo. (Audronė Tribulaitė)

12. Nr. TP-181 Dėl pritarimo Lietuvos nacionalinio dailės muziejaus, Neringos savivaldybės ir Neringos muziejų bendradarbiavimo sutarčiai. (Elena Tarvainienė)

13. Nr. TP-184 Dėl kelių plėtros programos prioritetinio sąrašo pakeitimo. (Simonas Sakevičius)

14. Nr. TP-185 Dėl turto perdavimo patikėjimo teise Neringos muziejai. (Aina Kisielienė)

15. Nr. TP-186 Dėl pritarimo nekilnojamojo turto įsigijimui Neringos savivaldybės nuosavybėn. (Aina Kisielienė)

16. Nr. TP-194 Dėl valstybės turto perėmimo Neringos savivaldybės nuosavybėn. (Aina Kisielienė)

17. Nr. TP-196 Dėl Neringos savivaldybės privatizavimo komisijos nuostatų patvirtinimo. (Aina Kisielienė)

18. Nr. TP-197 Dėl Neringos savivaldybės privatizavimo komisijos sudarymo. (Aina Kisielienė)

19. Nr. TP-189 Dėl pritarimo projekto „Originalių tradicijų sujungimas į naujus Europos balsus „Motive“ įgyvendinimui. (Vilma Kavaliova)

20. Nr. TP-190 Dėl pritarimo projekto „SPA miestelėnų kraštovaizdis mainų, susijusiu su žaliaisiais ir estetiniais pokyčiais SPA miestuose, skatinimas“ įgyvendinimui. (Vilma Kavaliova)

21. Nr. TP-191 Dėl Neringos savivaldybės strateginio planavimo organizavimo tvarkos aprašo patvirtinimo. (Vilma Kavaliova)

**Papildomi klausimai:**

22. Dėl turto, skirto humanitarinei pagalbai teikti, neatlygintino perdavimo.

23. Dėl turto, skirto humanitarinei pagalbai teikti, neatlygintino perdavimo.

**1. SVARSTYTA. Dėl komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkę, kurioje numatyta svarstyti 20 klausimų ir pasiūlė į posėdžio darbotvarkę įtraukti 2 papildomus klausimus „Dėl turto, skirto humanitarinei pagalbai teikti, neatlygintino perdavimo“.

*Informuota, kad komiteto narys Zigmantas Raudys vėluos į posėdį.*

Posėdžio pirmininkas pasiūlė balsuoti dėl Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkės papildymo.

Balsuota: už – 7, prieš – 0, susilaikė – 0.

Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkės papildymui pritarta.

Posėdžio pirmininkas pasiūlė balsuoti dėl bendros Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkės.

Balsuota: už – 7, prieš – 0, susilaikė – 0.

NUTARTA. Pritarti Neringos savivaldybės tarybos Švietimo, kultūros, sporto, socialinės apsaugos, sveikatos ir kurorto reikalų komiteto posėdžio darbotvarkei (su papildymais).

**2. SVARSTYTA. Dėl Neringos savivaldybės tarybos 2023 m. vasario 2 d. sprendimo Nr. T1-18 „Dėl Neringos savivaldybės 2023–2025 metų strateginio veiklos plano patvirtinimo“ pakeitimo.**

Sprendimo projektą pristatė Vilma Kavaliova. Parengto projekto tikslas – patvirtinti Neringos savivaldybės strateginio veiklos plano 2023–2025 m. (toliau – SVP) pakeitimą. Parengtu projektu keičiama Socialinės paramos programos suvestinė (SVP 8 priedas), kuriame atliekami pakeitimai. Tarybos sprendimo projektu siekiama pripažinti netekusiu galios Neringos savivaldybės tarybos 2023 m. vasario 2 d. sprendimo Nr. T1-18 „Dėl Neringos savivaldybės 2023–2025 metų strateginio veiklos plano patvirtinimo“ 2 punktą, nes pagal galiojančio Lietuvos Respublikos Vietos savivaldos įstatymo 27 straipsnio 2 dalies 10 punktą, savivaldybės meras yra atsakingas savivaldybės strateginio planavimo proceso organizavimą.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2023 m. vasario 2 d. sprendimo Nr. T1-18 „Dėl Neringos savivaldybės 2023–2025 metų strateginio veiklos plano patvirtinimo“ pakeitimo“ ir teikti svarstyti Tarybos posėdyje.

*Į posėdį atvyko komiteto narys Zigmantas Raudys.*

*Visi 8 posėdyje dalyvaujantys Komiteto nariai pareiškė nusišalinimą nuo posėdžio darbotvarkės klausimo Nr. 3 svarstymo dėl asignavimų didinimo savivaldybės valdymo programoje (01). Nusišalinimai nepriimti, nes nesusidaro kvorumas reikalingas sprendimui priimti.*

**3. SVARSTYTA. Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Šiuo sprendimo projektu tikslinant Savivaldybės 2023 metų biudžetą, tikslinamas pajamų ir asignavimų planas.

Savivaldybės biudžeto pajamų planas patikslinamas 247,7 tūkst. Eur, iš jų:

Savivaldybės biudžeto pajamų planas didinamas 286,5 tūkst. Eur, iš jų: 80,0 ūkst. Eur nekilnojamojo turto mokesčio, 54,4 tūkst. Eur nuomos mokesčio už valstybinę žemę ir valstybinio vidaus vandenų fondo vandens telkinius, 9,2 tūkst. Eur paveldimo turto mokesčio, 18,6 tūkst. Eur pajamos iš baudų, konfiskuoto turto ir kitų netesybų, 53,0 tūkst. Eur pajamos už prekes ir paslaugas, 32,5 tūkst. Eur dotacija iš kitų valdžios sektoriaus subjektų ir 38,8 tūkst. Eur kitos neišvardytos pajamos.

Savivaldybės biudžeto pajamų planas mažinamas 38,8 tūkst Eur Europos Sąjungos, kitos tarptautinės finansinės paramos ir bendrojo finansavimo lėšos.

Biudžeto asignavimai. Didinami asignavimai savivaldybės valdymo programos (01) – 48,8 tūkst. Eur veikloms, iš jų „Neringos savivaldybės administracijos valstybės tarnautojų ir darbuotojų darbo organizavimas“ (lėšos skirtos savivaldybės patirtoms nepaprastosios padėties valdymo išlaidoms, susijusioms su užsieniečiais, pasitraukusiais iš Ukrainos dėl Rusijos Federacijos karinių veiksmų Ukrainoje, kompensuoti) – 8,9 tūkst. Eur, „Neringos savivaldybės tarybos darbo organizavimas“ – 16,4 tūkst. Eur (6,9 tūkst. Eur VB lėšos, 9,5 tūkst. Eur SB lėšos), „BĮ „Paslaugos Neringai“ veiklos organizavimas užtikrinant kontrolės postų darbą“ – 23,5 tūkst. Eur

Didinami asignavimai ugdymo ir sporto veiklos programos (02) – 22,9 tūkst. Eur veikloms: „Nidos lopšelio darželio „Ąžuoliukas“ veiklos užtikrinimas“ – 19,9 tūkst. Eur (4,6 tūkst. Eur VB lėšos), „Neringos gimnazijos veiklos užtikrinimas“ VB lėšos – 0,6 tūkst. Eur, „Neringos meno mokyklos veiklos užtikrinimas“ PĮ – 3,0 tūkst.

Didinami asignavimai kultūros ir jaunimo veiklos programos (03) – 70,0 tūkst. Eur veikloms: „Atmintinų datų minėjimas“ – 5,0 tūkst. Eur, „Kultūros ir meno sričių ir programų projektų finansavimas ir įgyvendinimas“ – 15,0 tūkst. Eur, „Neringos muziejai veiklos organizavimas ir užtikrinimas“ PĮ – 50,0 tūkst. Eur .

Didinami asignavimai socialinės paramos programos (04) – 26,5 tūkst. Eur veikloms: „Kompensacijų už būsto suteikimą užsieniečiams atvykusių į Lietuvos Respubliką dėl Rusijos Federacijos karinių veiksmų Ukrainoje administravimas“ VB – 2,2 tūkst. Eur, „Paramos mokiniams skyrimas ir mokėjimas“ VB – 1,8 tūkst. Eur (Neringos gimnazija -1,6 tūkst. Eur, Nidos lopšelis-darželis „Ąžuoliukas“ – 0,2 tūkst. Eur), „Piniginės socialinės paramos nepasiturintiems gyventojams skyrimas ir mokėjimas“ – 3,5 tūkst. Eur, „BĮ Neringos socialinių paslaugų centro veiklos užtikrinimas“ – 9,0 tūkst. Eur, „Piniginės socialinės paramos nepasiturintiems gyventojams skyrimas ir mokėjimas“ – 10,0 tūkst.

Didinami asignavimai miesto infrastruktūros ir priežiūros plėtros programos (05) – 127,3 tūkst. Eur veiklai „BĮ „Paslaugos Neringai“ veiklos užtikrinimas“ (4,0 tūkst. Eur VB lėšos, 123,3 tūkst. Eur SB lėšos).

Mažinami asignavimai socialinės paramos programos (04) – 9,0 tūkst. Eur veiklai „Socialinių renginių organizuojamų savivaldybės, finansavimas“.

Mažinami asignavimai turizmo, rekreacijos, smulkaus ir vidutinio verslo programos (07) – 38,8 tūkst. Eur SB lėšos veiklai Projekto "Bendradarbiavimas per sieną nuo kranto iki kranto" įgyvendinimas“ ES lėšos.

Perskirstomi asignavimai savivaldybės valdymo programos (01) iš veiklos „Neringos savivaldybės tarybos darbo organizavimas“ 116,0 tūkst. Eur iš str. „kitų prekių ir paslaugų įsigijimo išlaidos“ perkelti į str. „darbo užmokestis pinigais“.

Perskirstomi asignavimai socialinės paramos programos (04) iš veiklos „Būsto ir gyvenamosios aplinkos pritaikymas žmonėms su negalia“ SB – 10,0 tūkst. Eur perkelti į „Vienkartinių, tikslinių, sąlyginių ir periodinių pašalpų mokėjimas“.

Posėdžio pirmininkas pasiūlė balsuoti dėl sprendimo projekto.

Balsuota: už – 8. prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo“ ir teikti svarstyti Tarybos posėdyje.

**4. SVARSTYTA. Dėl techninės klaidos ištaisymo Neringos savivaldybės teritorijos ir jos dalių bendrojo plano dokumente.**

Sprendimo projektą pristatė Asta Barilienė. Parengto projekto tikslas ir uždaviniai: ištaisyti Neringos savivaldybės teritorijos ir jos dalių bendrojo, patvirtinto Neringos savivaldybės tarybos 2012 m. rugsėjo 21 d. sprendimu Nr. T1-164 „Dėl Neringos savivaldybės teritorijos ir jos dalių bendrojo plano patvirtinimo“, technines klaidas.

Neringos savivaldybės teritorijos ir jos dalių bendrajame plane (toliau – Bendrasis planas) identifikuotos klaidos, kad kai kurioms Bendrajame plane numatytoms reglamentinėms zonoms, pagal Kuršių nerijos nacionalinio parko tvarkymo plano nustatytą zonavimą yra nustatytas „ekstensyvaus užstatymo rekreacinės gyvenvietės ar jų dalys“ Bendrajame plane numatytas sutrumpintai žymėti indeksu U2.1, buvo klaidingai pažymėtas, kaip U2.2, t.y., kaip „intensyvaus užstatymo rekreacinės gyvenvietės ar jų dalys“, nors tekstinėje dalyje, teritorijos priskyrimas atitinkamai kraštovaizdžio tvarkymo zonai, tekstu išreikštas teisingai, t.y., nustatyta, kad kraštovaizdžio tvarkymo zona yra „ekstensyvaus užstatymo rekreacinės gyvenvietės ar jų dalys (U2.2)“.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl techninės klaidos ištaisymo Neringos savivaldybės teritorijos ir jos dalių bendrojo plano dokumente“ir teikti svarstyti Tarybos posėdyje.

**5. SVARSTYTA. Dėl techninės klaidos ištaisymo Neringos savivaldybės teritorijos ir jos dalių bendrojo plano dalies korektūros dokumente.**

Sprendimo projektą pristatė Asta Barilienė. Parengto projekto tikslas ir uždaviniai: ištaisyti Neringos savivaldybės teritorijos ir jos dalių bendrojo dalies koregavimo, patvirtinto 2021 m. vasario 25 d. sprendimu Nr. T1-31 „Dėl Neringos savivaldybės teritorijos ir jos dalių bendrojo plano dalies korektūros patvirtinimo“, technines klaidas.

Neringos savivaldybės teritorijos ir jos dalių bendrojo plano dalies korektūroje (toliau – Bendrojo plano korektūrą) identifikuotos klaidos, kad pagal Kuršių nerijos nacionalinio parko tvarkymo plano nustatytą zonavimą yra nustatytas „ekstensyvaus užstatymo rekreacinės gyvenvietės ar jų dalys“ Bendrojo plano korektūroje numatytas sutrumpintai žymėti indeksu U2.1, buvo klaidingai pažymėtas, kaip U2.2, t.y., kaip „intensyvaus užstatymo rekreacinės gyvenvietės ar jų dalys“, nors tekstinėje dalyje, teritorijos priskyrimas atitinkamai kraštovaizdžio tvarkymo zonai, tekstu išreikštas teisingai, t.y., nustatyta, kad kraštovaizdžio tvarkymo zona yra „ekstensyvaus užstatymo rekreacinės gyvenvietės ar jų dalys (U2.2)“.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl techninės klaidos ištaisymo Neringos savivaldybės teritorijos ir jos dalių bendrojo plano dalies korektūros dokumente“ir teikti svarstyti Tarybos posėdyje.

*Komiteto nariai: Ieva Venslauskienė, Justina Kupčinskaitė-Lukauskienė, Aušra Mikalauskienė, Laurynas Vainutis, Marius Malinskas, Zigmantas Raudys. Vaidas Venckus ir Arūnas Burkšas pareiškė nusišalinimą nuo posėdžio darbotvarkės klausimo Nr. 6 svarstymo, nes jie arba jų artimi asmenys įsigyja verslo liudijimus. Nusišalinimai nepriimti, nes nesusidaro kvorumas reikalingas sprendimui priimti.*

**6. SVARSTYTA. Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2024 metais vykdomai veiklai, nustatymo.**

Sprendimo projektą pristatė Marija Medūnė Šveikauskienė. Parengto sprendimo projekto tikslas - nustatyti fiksuotus pajamų mokesčio dydžius, kurie bus taikomi įsigyjant verslo liudijimus veikloms, vykdomoms 2024 metais Neringos savivaldybės teritorijoje ir Lietuvos Respublikoje bei lengvatų, taikomų gyventojams įsigyjantiems verslo liudijimus, sąrašą.

Siekiant nebloginti verslo aplinkos bei atsižvelgiant į tai, kad per 2022 m. žymiai nepakito gyventojų skaičius įsigijusių verslo liudijimus vienai ar kitai veiklai, šiuo sprendimo projektu siūloma 2024 m. nekeisti fiksuoto pajamų mokesčio bei lengvatų dydžių ir palikti 2023 metams numatytus dydžius.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2024 metais vykdomai veiklai, nustatymo“ ir teikti svarstyti Tarybos posėdyje.

**7. SVARSTYTA. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją.**

Sprendimo projektą pristatė Kristina Jasaitienė. Sprendimo projekto tikslas – atsižvelgus į VšĮ „Sengirė“ prašymą, atleisti nuo vietinės rinkliavos už įvažiavimą į Neringą 3 (tris) dokumentinio filmo „Sengirė“ kūrimo komandos naudojamas transporto priemones iki 2026 m. gruodžio 31 d (imtinai). Atkreiptinas dėmesys į tai, kad prašoma lengvatos keturioms transporto priemonėms, tačiau viena iš jų jau turi lengvatą iki 2026 m. gegužės 31 d.

Įvertinus tai, kad filmas pradėtas kurti 2022 m. lapkričio mėnesį ir nuo 2022.11.01 iki 2023.07.31 trys rašte minimos transporto priemonės į Neringą įvažiavo 43 kartus (595 eurai vietinės rinkliavos), tai, išliekant panašiam vykimo intensyvumui, atleidus tris transporto priemones nuo vietinės rinkliavos iki 2026.12.31, tikėtina, kad lengvata per jos suteikimo laikotarpį siektų apie 3000,00 EUR.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją“ ir teikti svarstyti Tarybos posėdyje.

**8. SVARSTYTA. Dėl vidutinės kuro įsigijimo kainos patvirtinimo.**

Sprendimo projektą pristatė Audronė Tribulaitė. Parengto sprendimo projekto tikslas – patvirtinti vidutines kietojo ar kitokio kuro kainas būsto šildymo išlaidų ir išlaidų karštam vandeniui kompensacijoms, kad jos atitiktų šiuo metu esamas vidutines kietojo ar kitokio kuro kainas.

Pasikeitus kietojo ir kitokio kuro rinkos kainoms, šiuo tarybos sprendimo projektu siūlome nustatyti naujas 2023-2024 m. šildymo sezono vidutines kietojo ir kitokio kuro kainas t. y. 65,40 Eur už ktm, būsto šildymo ir karšto vandens kompensacijoms apskaičiuoti.

Komiteto narė Ieva Venslauskienė domėjosi ar skiriasi sąlygos gyventojams, kurie kreipiasi būsto šildymo išlaidų kompensacijos už įsigytą kietąjį kurą ir gyventojams, kurie naudojasi centriniu šildymu. Audronė Tribulaitė atsakė, kad gyventojai šildymo kompensacijas gauna jas paskaičiuojant individualiai pagal nustatytus kriterijus nepriklausomai nuo šildymo būdo.

Posėdžio pirmininkas pasiūlė balsuoti dėl sprendimo projekto.

Balsuota: už –8, prieš – 0, susilaikė – 0.

NUTARTA. Pritarti sprendimo projektui„Dėl vidutinės kuro įsigijimo kainos patvirtinimo“ ir teikti svarstyti Tarybos posėdyje.

**9. SVARSTYTA. Dėl Neringos savivaldybės tarybos 2019 m. spalio 31 d. sprendimo Nr. T1-168 „Dėl Neįgaliųjų reikalų tarybos sudarymo ir tarybos nuostatų patvirtinimo“ pripažinimo netekusiu galios.**

Sprendimo projektą pristatė Audronė Tribulaitė. Parengto sprendimo projekto tikslas – pripažinti netekusiu galios Neringos savivaldybės tarybos 2019 m. spalio 31 d. sprendimą Nr. T1-168 „Dėl Neringos savivaldybės neįgaliųjų reikalų tarybos sudarymo ir tarybos nuostatų patvirtinimo“, nes Neringos savivaldybės neįgaliųjų reikalų tarybos įgaliojimai nutrūko pasibaigus 2019-2023 metų Neringos savivaldybės tarybos kadencijai.

Pasikeitus teisiniam reguliavimui pagal LR vietos savivaldos įstatymo nuostatas ir pasibaigus 2019-2023 metų Neringos savivaldybės tarybos kadencijai, Neringos savivaldybės mero potvarkiu bus patvirtinta neįgaliųjų reikalų tarybos sudėtis bei patvirtinti naujos redakcijos šios tarybos nuostatai.

Komiteto narė Ieva Venslauskienė pasiūlė į Neįgaliųjų reikalų tarybos sudėtį įtraukti tarybos narius.

Posėdžio pirmininkas pasiūlė balsuoti dėl sprendimo projekto.

Balsuota: už –7, prieš – 0, susilaikė – 1 (Ieva Venslauskienė).

NUTARTA. Pritarti sprendimo projektui„Dėl Neringos savivaldybės tarybos 2019 m. spalio 31 d. sprendimo Nr. T1-168 „Dėl Neįgaliųjų reikalų tarybos sudarymo ir tarybos nuostatų patvirtinimo“ pripažinimo netekusiu galios“ ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė pareiškė nusišalinimą nuo posėdžio darbotvarkės klausimo Nr. 10 ir Nr. 11 svarstymo dėl darbinių ryšių su įstaiga. Nusišalinimui bendru sutarimu pritarta. Komiteto narė išėjo iš posėdžių salės.*

**10. SVARSTYTA. Dėl pritarimo projekto „Kompleksinės paslaugos (KOPA)“ įgyvendinimui.**

Sprendimo projektą pristatė Audronė Tribulaitė. Parengto sprendimo projekto tikslas – pritarti Neringos savivaldybės ir Neringos socialinių paslaugų centro (toliau – Centras) partnerio teisėmis dalyvautų projekte „Kompleksinės paslaugos šeimai (KOPA)“ (toliau – Projektas), kuris finansuojamas 2021–2027 m. Europos Sąjungos struktūrinės paramos „Europos socialinio fondo +“ ir 2021–2027 m. Europos Sąjungos struktūrinės paramos bendrojo finansavimo lėšomis, įgyvendinimui.

Projekto tikslas – užtikrinti kompleksinių paslaugų šeimai teikimą ir plėtrą tikslinės grupės asmenims visose Lietuvos savivaldybėse. Bus finansuojamos prevencinės paslaugos visų amžiaus grupių Neringos savivaldybės gyventojams, siekiant stiprinti psichologinius, socialinius bei krizių įveikimo įgūdžius.

Projektas bus vykdomas Centre, kuriems Neringos savivaldybės tarybos sprendimu yra pavesta teikti kompleksines paslaugas šeimai.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 0.

NUTARTA. Pritarti sprendimo projektui „Dėl pritarimo projekto „Kompleksinės paslaugos (KOPA)“ įgyvendinimui“ ir teikti svarstyti Tarybos posėdyje.

**11. SVARSTYTA. Dėl Globos centro ir budinčio globotojo veiklos finansavimo Neringos savivaldybėje tvarkos aprašo patvirtinimo.**

Sprendimo projektą pristatė Audronė Tribulaitė. Parengto sprendimo projekto tikslas – patvirtinti Globos centro ir budinčio globotojo veiklos finansavimo Neringos savivaldybėje tvarkos aprašą (toliau – Tvarkos aprašas), kuris atitiktų šiuo metu galiojančius teisės aktus.

Priėmus sprendimą savivaldybė prisidės prie bendruomeninės vaikų globos (rūpybos) skatinimo Neringos savivaldybėje (toliau – Savivaldybė), perėjimo nuo institucinės globos prie bendruomenėje teikiamų paslaugų tėvų globos netekusiems vaikams. Šeimos bus skatinamos tapti budinčiais globotojais ir priimti be tėvų globos likusius ir socialinę riziką patiriančius vaikus laikinai priežiūrai į savo šeimą. Taip tėvų globos netekusiam vaikui sudarant sąlygas augti ne institucijoje, bet šeimoje. Šiuo metu budinčių globotojų šeimų Neringos savivaldybėje neturime.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 0.

NUTARTA. Pritarti sprendimo projektui „Dėl Globos centro ir budinčio globotojo veiklos finansavimo Neringos savivaldybėje tvarkos aprašo patvirtinimo“ir teikti svarstyti Tarybos posėdyje.

*Komiteto narė Justina Kupčinskaitė-Lukauskienė sugrįžo į posėdžių salę.*

**12. SVARSTYTA. Dėl pritarimo Lietuvos nacionalinio dailės muziejaus, Neringos savivaldybės ir Neringos muziejų bendradarbiavimo sutarčiai.**

Sprendimo projektą pristatė Elena Tarvainienė. Teikiamo sprendimo projekto tikslas – sutartimi įteisinti Lietuvos nacionalinio dailės muziejaus, Neringos muziejų ir Neringos savivaldybės bendradarbiavimą, susijusį su Nidos švyturio komplekso statinių (Taikos g. 10A, Neringa) įveiklinimu, jo pritaikymu kultūrinei-muziejinei veiklai ir kuo didesnio išlikusio ir sukurto kultūrinio turinio atvėrimu visuomenei.

Sudaromos bendradarbiavimo sutarties siekis yra perimti valstybei priklausantį turtą, esantį Taikos g. 10A, Neringa, patikėjimo teise. Jo perėmėju būtų Lietuvos nacionalinis dailės muziejus, kuris planuotų laikinai jį perduoti valdyti Neringoje veikiančiai įstaigai Neringos muziejai. Savivaldybė šiame bendradarbiavime dalyvauja kaip Neringos muziejų steigėja, užtikrinti finansavimą bei tinkamą pastatų įveiklinimą bei užpildymą turiniu.

Komiteto narė Ieva Venslauskienė iškėlė klausimą dėl sutarties galiojimo termino *„galioja 2 (dvejus) metus arba iki tol, kol bus pasiekti visi Sutarties tikslai bei pasiekti Šalių įsipareigojimai.“*

Bendru komiteto narių sutarimu nutarta siūlyti sutarties nuostatų nekeisti, ne sutartis suderinta su visomis interesuotomis institucijomis bei jau pasirašyta.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl pritarimo Lietuvos nacionalinio dailės muziejaus, Neringos savivaldybės ir Neringos muziejų bendradarbiavimo sutarčiai“ir teikti svarstyti Tarybos posėdyje.

**13. SVARSTYTA. Dėl Neringos savivaldybės 2023 m. kovo 30 d. sprendimo Nr. T1-56 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2023–2025 metų prioritetinio sąrašo patvirtinimo“ pakeitimo.**

Sprendimo projektą pristatė Simonas Sakevičius. Projekto tikslas – patvirtinti Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2023–2025 metų prioritetinį sąrašo tikslinimą.

Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2023–2025 metų prioritetinis sąrašas tikslinamas taip:

1. 2023 metai tikslinami taip:
   1. Kelių (gatvių) paskirties statinio – privažiavimo kelio prie G. D. Kuverto g. 11-13A, Neringa (un. Nr. 4400-5383-1855) paprastasis remontas. Tikslinami pagal kriterijus surenkami balai – 45 balai.
   2. Privažiavimo kelio tarp Pervalkos g. 38 ir Pervalkos g. 42, Pervalkoje, Neringos sav. nauja statyba. Tikslinami pagal kriterijus surenkami balai – 45 balai;
   3. Purvynės gatvės ruožo (Nr. 0002 ) (link aerodromo) Neringos sav. paprastasis remontas. Tikslinami pagal kriterijus surenkami balai – 32 balai;
   4. Neringos šaligatvių ir gatvės dangos, kiti darbai arba paslaugos. Tikslinami pagal kriterijus surenkami balai – 30 balų;
   5. Įtraukiamas - Privažiavimo kelio (Nr. 0008) prie Žalio kelio gatvės projektas. Darbų ir paslaugų rūšis – projektavimas. Preliminari darbų paslaugų vertė – 20 000 Eur. Planuojamas finansavimo šaltinis – SB, KPPP lėšos. Pagal kriterijų skirtą balų – 28;
   6. Sveikatingumo tako Juodkrantėje Nr. 2 (kategorija E) Neringos sav. kapitalinis remontas. Tikslinama preliminari darbų paslaugų vertė – 1 382 408,00 Eur su PVM. Tikslinami pagal kriterijus surenkami balai – 28 balai.
2. 2024 metai tikslinami taip:
   1. Kitos paskirties statinio – automobilių saugyklos, esančio Taikos g. 39 Neringoje rekonstravimo ir susisiekimo komunikacijų – E. A. Jonušo gatvės rekonstravimo, įrengiant autobusų stovėjimo vietas ir pėsčiųjų taką (šaligatvį) Neringoje, Neringos sav., projektas. Tikslinami pagal kriterijus surenkami balai – 28 balai.
   2. Susisiekimo komunikacijos – Purvynės gatvės atkarpos tarp koordinuotų taškų Nr. 151-162 rekonstravimo projektas. Tikslinami pagal kriterijus surenkami balai – 26 balai.
   3. Naglių gatvės važiuojamosios dalies ruožo tarp koordinuotų taškų 14 ir 19, Neringoje, rekonstravimo projektas. Tikslinami pagal kriterijus surenkami balai – 26 balai.
   4. Privažiavimo kelio prie pietinės Pervalkos dalies Neringos m., Neringos sav., projektavimo darbai. Tikslinami pagal kriterijus surenkami balai – 20 balų.

Simonas Sakevičius pažymėjo, kad į prioritetinį sąrašą pakartotinai įtraukta 1.5 priemonė, nes privažiavimo kelio (Nr. 0008) prie Žalio kelio gatvės projektui skirtas lėšas savivaldybė ketina susigrąžinti per [Lietuvos Respublikos Krašto apsaugos ministerijos finansavimą.](https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwjw77K0lvWAAxXV4AIHHU--CNYQFnoECA4QAQ&url=https%3A%2F%2Frekvizitai.vz.lt%2Fimone%2Flietuvos_respublikos_krasto_apsaugos_ministerija%2F&usg=AOvVaw0AlwEfqDNjWZpiPtsuUctP&opi=89978449)

Komiteto narys Laurynas Vainutis paprašė savivaldybės administracijos atkreipti dėmesį į Vėtrungių gatvės būklę. Statymu metu įrengti nauji keliukai, nebeliko nuovažų bei pastebėti kiti pakitimai. Komiteto narys prašė pasidomėti ar gatvė atitinka projektinius sprendinius.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės 2023 m. kovo 30 d. sprendimo Nr. T1-56 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2023–2025 metų prioritetinio sąrašo patvirtinimo“ pakeitimo“ir teikti svarstyti Tarybos posėdyje.

**14. SVARSTYTA. Dėl turto perdavimo patikėjimo teise Neringos muziejams.**

Sprendimo projektą pristatė Aina Kisielienė. Parengto sprendimo projekto tikslas – perduoti Neringos muziejams (juridinio asmens kodas 300564491, buveinės adresas Skruzdynės g. 17, Neringa) nuostatuose numatytai veiklai vykdyti patikėjimo teise valdyti, naudoti ir disponuoti juo Neringos savivaldybei nuosavybės teise priklausantį ilgalaikį materialųjį turtą – aikštelę (unikalus Nr. 4400-3979-3423, žymėjimas plane 1b, plotas 80,60 kv. m) (toliau – turtas).

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl turto perdavimo patikėjimo teise Neringos muziejams pakeitimo“ ir teikti svarstyti Tarybos posėdyje.

**15. SVARSTYTA. Dėl pritarimo nekilnojamojo turto įsigijimui Neringos savivaldybės nuosavybėn.**

Sprendimo projektą pristatė Aina Kisielienė. Parengto sprendimo projekto tikslas  – pritarti nekilnojamojo turto – patalpų, plane žymimų 1- 1 (5,06 kv. m), 1-2 (23,09 kv. m), bendras plotas 28,15 kv. m, esančių poilsio pastate, kurio unikalus Nr. 2393-0001-2012, plane žymimas 1K1p, adresu Skruzdynės g. 2, Neringa – reikalingo Neringos savivaldybės poreikiams vykdant Lietuvos Respublikos vietos savivaldos įstatyme numatytas savarankiškąsias savivaldybės funkcijas: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra) – įsigijimui Neringos savivaldybės nuosavybėn neskelbiamų derybų būdu.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 0.

Komiteto narys Zigmantas Raudys balsavime nedalyvavo.

NUTARTA. Pritarti sprendimo projektui„Dėl pritarimo nekilnojamojo turto įsigijimui Neringos savivaldybės nuosavybėn“ir teikti svarstyti Tarybos posėdyje.

**16. SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises į jį: privažiavimo kelią, unikalus Nr. 4400-6136-8785, inventorinis Nr. IT-002451, esantį Juodkrantėje, pėsčiųjų (dviračių) taką, unikalus Nr. 4400-6144-3658, inventorinis Nr. IT-002489, esantį Nidoje, pėsčiųjų (dviračių) taką, unikalus Nr. 4400-6144-3669, inventorinis Nr. IT-002490, esantį Nidoje.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

**17. SVARSTYTA. Dėl Neringos savivaldybės privatizavimo komisijos nuostatų patvirtinimo.**

Sprendimo projektą pristatė Aina Kisielienė. Parengto sprendimo projekto tikslas - patvirtinti Neringos savivaldybės privatizavimo komisijos nuostatus (toliau – nuostatai), atitinkančius šiuo metu galiojantį Lietuvos Respublikos valstybei ir savivaldybėms priklausančių akcijų privatizavimo įstatymą. Nuostatai atitiks šiuo metu galiojantį Lietuvos Respublikos valstybei ir savivaldybėms priklausančių akcijų privatizavimo įstatymą.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės privatizavimo komisijos nuostatų patvirtinimo“ ir teikti svarstyti Tarybos posėdyje.

**18. SVARSTYTA. Dėl Neringos savivaldybės privatizavimo komisijos sudarymo.**

Sprendimo projektą pristatė Aina Kisielienė. Parengto sprendimo projekto tikslas - sudaryti Neringos savivaldybės privatizavimo komisiją, paskirti komisijos pirmininką ir pavaduotoją.

Lietuvos Respublikos valstybei ir savivaldybėms priklausančių akcijų privatizavimo įstatymo 6 straipsnio 1. Savivaldybės privatizavimo komisija sudaroma savivaldybės tarybos sprendimu; 2. Savivaldybės privatizavimo komisija sudaroma 4 metų kadencijai iš ne mažiau kaip 7 narių, iš kurių ne mažiau kaip 2 narius teikia ir atšaukia savivaldybės tarybos opozicinės frakcijos, jeigu tokios yra. Tas pats asmuo savivaldybės privatizavimo komisijos nariu gali būti skiriamas ne daugiau kaip dviem kadencijoms iš eilės. Savivaldybės privatizavimo komisija savivaldybės lygiu atlieka tas pačias funkcijas, kaip ir Privatizavimo komisija. Jeigu savivaldybės taryba savivaldybės privatizavimo komisijos nesudaro, jos funkcijas atlieka Privatizavimo komisija; 3. Savivaldybės privatizavimo komisijos sudėtį, pirmininką ir nuostatus tvirtina savivaldybės taryba.

Aina Kisielienė informavo, kad Neringos savivaldybės tarybos liberalų sąjūdžio frakcija į komisijos narius siūlo Matą Lasauską. Komiteto narys Laurynas Vainutis informavo, kad Neringos savivaldybės tarybos narių TS- LKD grupė savo kandidatą pasiūlys Tarybos posėdyje.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės privatizavimo komisijos sudarymo“ ir teikti svarstyti Tarybos posėdyje.

*Komiteto narys Laurynas Vainutis pareiškė nusišalinimą nuo posėdžio darbotvarkės klausimo Nr. 19 ir Nr. 20 svarstymo dėl darbinių ryšių su įstaiga. Nusišalinimui bendru sutarimu pritarta. Komiteto narys išėjo iš posėdžių salės.*

**19. SVARSTYTA. Dėl pritarimo projekto Originalių tradicijų sujungimas į naujus Europos balsus „MOTIVE“ įgyvendinimui.**

Sprendimo projektą pristatė Vilma Kavaliova. Parengto projekto tikslas - pritarti Nidos kultūros ir turizmo informacijos centro „Agila“ dalyvavimui projekte dalyvavimui projekte „Originalių tradicijų sujungimas į naujus Europos balsus „MOTIVE“ (angl. k. „Merging Orgiginal Traditions Into new Voices of Europe“) (toliau – projektas) pagrindinio partnerio teisėmis. Planuojamas projektas būtų įgyvendinamas pagal Europos Komisijos remiamą programą „Kūrybiška Europa“. Planuojamos projekto veiklos: vietinių muzikos tradicijų tyrimai, su jaunais muzikantais iš Lietuvos, Lenkijos ir Italijos kuriami muzikos kūriniai, kurie vėliau bus atliekami koncertų metu. Taip pat bus įtraukta jaunųjų muzikantų mokymo programa, siekiant prisidėti prie Europos menininkų karjeros vystymo ir užimtumo.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 0.

NUTARTA. Pritarti sprendimo projektui„Dėl pritarimo projekto Originalių tradicijų sujungimas į naujus Europos balsus „MOTIVE“ įgyvendinimui“ir teikti svarstyti Tarybos posėdyje.

**20. SVARSTYTA. Dėl pritarimo projekto „SPA miestelėnų kraštovaizdis: mainų, susijusiu su žaliaisiais ir estetiniais pokyčiais SPA miestuose, skatinimas“ įgyvendinimui.**

Parengto projekto tikslas - pritarti Nidos kultūros ir turizmo informacijos centro „Agila“ dalyvavimui projekte dalyvavimui projekte SPA miestelėnų kraštovaizdis: mainų, susijusių su žaliaisiais ir estetiniais pokyčiais SPA miestuose, skatinimas“ (*angl. k*. „Citizen’s landscape of SPA: promotion of exchanges on green and aestheticdevelopments in SPA towns“) (toliau – projektas) partnerio teisėmis (toliau – projektas) partnerio teisėmis. Planuojamas projektas būtų įgyvendinamas pagal Europos švietimo ir kultūros vykdomosios agentūros Piliečių. Lygybės, teisių ir vertybių programą (CERV). Projekto metu būtų organizuojami pažintiniai vizitai bei seminarai, kuriuose būtų nagrinėjamos Naujojo europinio bauhauzotemos.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl pritarimo projekto „SPA miestelėnų kraštovaizdis: mainų, susijusiu su žaliaisiais ir estetiniais pokyčiais SPA miestuose, skatinimas“ įgyvendinimui“ ir teikti svarstyti Tarybos posėdyje.

*Komiteto narys Laurynas Vainutis sugrįžo į posėdžių salę.*

**21. SVARSTYTA. Dėl Neringos savivaldybės strateginio planavimo organizavimo tvarkos aprašo patvirtinimo.**

Sprendimo projektą pristatė Vilma Kavaliova. Sprendimo projektu siekiama patvirtinti Strateginio planavimo Neringos savivaldybėje organizavimo tvarkos aprašą, kuris parengtas vadovaujantis Lietuvos Respublikos vietos savivaldos įstatymo nuostatomis, Lietuvos Respublikos Vyriausybės 2021 m. balandžio 28 d. nutarimu Nr. 292 patvirtinta Strateginio valdymo metodika (aktualia redakcija). Tarybos sprendimo projektu panaikinamas 2022 m. birželio 30 d. sprendimas Nr. T1-113 „Dėl Neringos savivaldybės strateginio planavimo organizavimo tvarkos aprašo patvirtinimo“.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės strateginio planavimo organizavimo tvarkos aprašo patvirtinimo“ir teikti svarstyti Tarybos posėdyje.

**22. SVARSTYTA. Dėl turto, skirto humanitarinei pagalbai teikti, neatlygintino perdavimo.**

Sprendimo projektą pristatė Aina Kisielienė. Parengto sprendimo projekto tikslas - perduoti neatlygintinai Koblevės kaimo tarybai Neringos savivaldybei nuosavybės teise priklausantį ilgalaikį materialųjį turtą, skirtą humanitarinei pagalbai teikti – gaisrinį automobilį AC-40(131)137A ZIL-137, valst. Nr. ZLG 555, identifikacijos Nr. 908719, įsigijimo vertė 6493,86 Eur, be likutinės vertės (Neringos savivaldybės administracijos apskaitoje ilgalaikio turto kortelės Nr. 15000036).

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl turto, skirto humanitarinei pagalbai teikti, neatlygintino perdavimo“ ir teikti svarstyti Tarybos posėdyje.

**23. SVARSTYTA. Dėl turto, skirto humanitarinei pagalbai teikti, neatlygintino perdavimo.**

Sprendimo projektą pristatė Aina Kisielienė. Parengto sprendimo projekto tikslas - perduoti neatlygintinai Koblevės kaimo tarybai Neringos savivaldybei nuosavybės teise priklausantį ilgalaikį materialųjį turtą, skirtą humanitarinei pagalbai teikti – gaisrų gesinimo automobilį MERCEDES BENZ 1429 AF, įsigijimo metai - 1992, įsigijimo vertė – 27099,00 Eur, likutinė vertė – 0 Eur (Biudžetinės įstaigos „Paslaugos Neringai“ apskaitoje ilgalaikio turto kortelės Nr. IT-001496).

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 0.

NUTARTA. Pritarti sprendimo projektui „Dėl turto, skirto humanitarinei pagalbai teikti, neatlygintino perdavimo“ ir teikti svarstyti Tarybos posėdyje.

**Informacija. Dėl Neringos pirminės priežiūros centras (toliau –** **Neringos PSPC) Palaikomojo gydymo ir slaugos skyriaus maitinimo organizavimo.**

Vicemeras Narūnas Lendraitis informavo komiteto narius, kad sudaryta nauja ligonių maitinimo paslaugų tiekimo sutartis (numatant maksimalų sutarties galiojimo terminą - 3 mėn.) su tiekėju viešbučio „Nidus“ restoranu. Pažymėta, kad darbo dienos valandomis maistą į Palaikomojo gydymo ir slaugos skyrių pristatytų Neringos PSPC ūkvedys (su pietumis tuo pačiu pristatant ir vakarienę), o savaitgaliais paslaugą teiktų Neringos taksi. Kiek žinoma, maitinimo kokybe pacientai patenkinti.

Vicemeras Narūnas Lendraitis akcentavo, kad maitinimo klausimas buvo aptartas su Neringos įstaigomis ir paaiškėjo maisto gamybą toliau galėtų užtikrinti Neringos gimnazijos ir /ar Nidos lopšelis-darželis „Ąžuoliukas“.

Posėdžio pirmininkas Vaidas Venckus pažymėjo, kad po nedarbingumo sugrįžusi vadovė turėtų imtis inciatyvos sprendžiant įstaigos pacientų maitinimo problemas.

Švietimo, kultūros, sporto, socialinės apsaugos, sveikatos ir kurorto reikalų komitete pasiūlyta suorganizuoti vasaros sezono aptarimą.

Posėdžio pirmininkas Vaidas Venckus

Posėdžio sekretorė Ignė Kriščiūnaitė